બીજા વિશ્વ યુદ્ધમાં અમેરિકાએ અગત્યની ભૂમિકા ભજવી પણ હતી. આ તરફ જાપાન પણ બહુ ઝડપથી આગળ વધી રહ્યું હતું અને બ્રિટનને હરાવીને સમગ્ર એશિયામાં કબજો જમાવી રહ્યું હતું. જાપાન ભારતને મદદરૂપ થશે તેમ લાગતું હતું, પણ તે છેક ભારતની સરહદે પહોંચ્યું ત્યારે જાપાનને પણ અટકાવવું જરૂરી છે તેમ વિશ્વને લાગ્યું હતું. સુભાષચંદ્ર બોઝ અને તેમની આઝાદ હિન્દ ફૌઝ પણ ભારતની પૂર્વ સરહદે આવી પહોંચી હતી. પણ તે પછી ઇતિહાસે બહુ ઝડપથી વળાંક લીધો. અમેરિકાએ જાપાન પર અણુબોમ્બ ફેંક્યા અને જાપાને શરણાગતિ સ્વીકારી લેવી પડી. આઝાદ હિન્દ ફૌઝનો મુખ્ય આધાર છીનવાઈ ગયો હતો. ભારતે થોડા વધુ વર્ષો આઝાદી માટે રાહ જોવી પડી હતી.